ב-1 ביולי 2009 הועלה לדרגת תא"ל ומונה למפקד עוצבת אדום. באוגוסט 2011 פיקד על כוחות צה"ל והימ"מ שהוזנקו לגזרת האוגדה, בעקבות מתקפת הטרור בדרום ישראל, בו חדרו מחבלים דרך סיני, והרגו 6 אזרחים שוטר וחייל ופצעו עוד כ-30 אזרחים, והוביל את הפעילות בשטח שהביאה להריגת המחבלים. את תפקידו סיים ב-7 בספטמבר 2011. לאחר מכן שימש כראש חטיבת תורה והדרכה באמ"ץ בין השנים 2011–2013. ב-4 באפריל 2013 מונה למפקד אוגדת איו"ש, ופיקד עליה בין היתר במבצע שובו אחים, בתפקידו שימש עד 5 באוגוסט 2015. בסיום התפקיד יצא ללימודים. לאחר מכן מונה למפקד המרכז לאימוני מפקדות, והשתתף בהקמת בית הספר לפיקוד, שליטה ומטה מבצעי, שלימים נקרא פיקוד ההכשרות והאימונים.